als_Latn dik_Latn sag_Latn
Rregjistrimi pranë QKR-së
Aplikimi për rregjistrimin e një biznesi të ri, mund të kryhet pranë zyrës së Qendrës Kombëtare të Rregjistrimit (QKR) që ndodhet pranë Bashkisë Fier, apo në çdo zyrë shërbimi të QKR-së, pavarësisht vendbanimit të aplikantit apo vendit se ku do të zhvillohet biznesi. Dokumentet e mëposhtme janë të nevojshme për proçedurën e aplikimit për rregjistrim:
- Formulari i Aplikimit ((një kopje e formularit mund të merret tek çdo sportel shërbimi i QKR-së ose mund të shkarkohet prej faqes së internetit të QKR-së;
- Dokument Identifikimi Personal, Origjinal (Kartë Identifikimi, Pasaportë,);
- Dokumenta të Tjerë Shoqërues (shiko faqen e internetit të QKR-së për informacione të mëtejshme)
- Pagesën e Tarifave të Rregjistrimit (100 lekë për çdo shërbim që kryhet, dhe që paguhet pranë sportelit të QKR-së)
Nëse pas verifikimeve, nëpunësi i autorizuar (regjistruesi) i QKR-së konstaton se aplikimi është në përputhje me kërkesat e ligjit, brenda afatit maksimal prej 1 (një) dite nga paraqitja e aplikimit ai miraton:
- kryerjen e regjistrimit;
- lëshimin e Numrit Unik të Identifikimit (NUI), gjithashtu i njohur si NIPT;
- vërtetimin e kryerjes së regjistrimit dhe lëshimin e çertifikatave të regjistrimit (në rast kur biznesi regjistrohet). Këto çertifikata (një për çdo vend ku biznesi kryen aktivitet) mund të merren nga aplikanti (ose person i autorizuar) në çdo sportel shërbimi të QKR-së;
- kryerjen e publikimit elektronik të regjistrimit në Buletinin e Njoftimeve Zyrtare të Regjistrimit të QKR-së, e cila mund të shihet në faqen zyrtare të internetit të QKR-së, ditën pas miratimit të regjistrimit.
Pas miratimit të rregjistrimit të ri, QKR njofton në mënyrë elektronike njëkohësisht Drejtorinë e Përgjithshme të Tatim -Taksave dhe autoritetin përkatës fiskal bashkiak, për rregjistrimin e një subjekti të ri bashkë me NIPT-in e tij për efekte fiskale si dhe transmeton të dhënat e rregjistrimit të aplikantëve te këto autoritete. Autoritetet e Inspektoriatit të Punës, të Sigurimeve Shoqërore dhe të Sigurimeve Shëndetësore njoftohen gjithashtu, për rregjistrimin e ri. NIPT-i është Numri Unik i Identifikimit për efekt të të gjitha këtyre regjistrimeve. QKR-ja i bën që të gjitha njoftimet e mësipërme në mënyrë elektronike, brenda ditës së punës në të cilën kryhet rregjistrimi.
Pas përfundimit të rregjistrimit pranë QKR-së dhe pasi aplikanti të jetë pajisur me dokumentat e mësipërme që lëshohen prej QKR-së, ai/ajo mund të procedojë me hapin e dytë, rregjistrimin pranë Drejtorisë së Taksave.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn